20 verkætlanir fingið stuðul til filmsframleiðslu Mynd: Modelmynd frá verkætlanini "Enter the Kitchen-Cook Rising" hjá Gudmundi Helmsdal/ETK Films Mentamálaráðið hevur gjørt av at lata 20 verkætlanum stuðul til filmsgerð av stuðulsjáttanini til film. -Stuðulin fevnir um hugskotsmenning/undanframleiðslu, framleiðslu, eftirframleiðslu og útbreiðslu. Talan er um dokumentarfilmar, stuttfilmar, novellufilm, animatiónsfilm, skemtirøð, listafilm, spælifilmar og pilotframleiðslu, boðar ráðið frá í skrivi sent miðlunum. Játtanin til føroyska filmsframleiðslu er tvær milliónir krónur í 2017. Tá freistin at søkja til fyrra útbýtingarumfar var úti 1. februar, vóru 29 umsóknir komnar inn. Eftir tilmæli frá filmsráðgevunum, sum í hesum umfari eru Vár B. Jacobsen og Birgir Kruse, eru kr. 1.442. 900 krónur býttar út í hesum umfari. Fýra verkætlanir hava fingið 100.000 krónur ella meira í stuðli. Hesar eru“ Enter the Kitchen–Cook Rising” hjá Gudmundi Helmsdal/ETK Films, sum hevur fingið kr. 250.000,“ Eitt sindur um hvussu vit elska” hjá Anton Petersen/Cinema Polaris við Pæturi Marjunarson Dahl sum framleiðara, sum hevur fingið kr. 200.000,“ Nina” hjá Mariu Winther Olsen/Toka Film, sum hevur fingið kr. 141.000, og“ Søgan um Ruth” hjá Árna Nicolajsen, sum hevur fingið 100.000 krónur. Hesi 20 fingu stuðul í fyrra umfari: Gunrid Hansen/Dagstovnurin á Velbastað,“ Børn í grønum umhvørvi”, kr. 17.000 Jón Hammer/KYK Myndir, til útbreiðslu av“ Dalur” og“ Skuld” hjá Heiðriki á Heygum, kr. 35.000 Ingun í Skrivarastovu/Fish & Film, til útbreiðslu av“ Dreymar við havið” hjá Sakaris Stórá, kr. 50.000